Табият эстеликтери

Табият эстеликтери – жаратылыштын илимий, тарыхый, эстетикалык мааниси бар жана табигый же жасалма жол менен пайда болгон уникалдуу объектилери. Табият эстеликтерине аймактын жана акваториянын коргоого алынган ландшафты бар кооз жана кызыктуу жерлери (көл, жайылма, сейрек дарактуу токойлор, шаркыратма, үңкүр, аска, кен байлыктын эталондук участкалары, минералдуу ысык булактар, метеорит кратерлери ж. б.), ошондой эле, өсүмдүктөрдүн жана жаныбарлардын өзгөчө жана реликт түрлөрү кирет. Табият эстеликтерине баалуулугуна жараша мамлекеттин же аймактын коргоосуна алынат. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9